armvectores/hy_wikipedia_2023 huggingface dataset:
Անկարայի հռոմեական բաղնիք

Անկարայի հռոմեական բաղնիք, հինհռոմեական բաղնիսային համալիրի ավերակներ Թուրքիայի մայրաքաղաք Անկարայում։ Դրանք հայտնաբերվել են 1937-1944 թվականներին իրականացված հնագիտական պեղումների արդյունքում, հետագայում ստացել բաց երկնքի տակ գտնվող թանգարանի կարգավիճակ։


== Պատմություն ==
Բաղնիսային համալիրը գտնվում է ավանդաբար Չանղըրը Քափի անվանվող սարահարթի վրա՝ Անկարայի հին շրջաններից Ուլուսի կենտրոնից մոտավորապես 400 մետր հեռավորությամբ և բնորոշվել է որպես höyük (tumulus), որտեղ վերնամասը հին հռոմեական է՝ բյուզանդական ու սելջուկյան տարրերի միահյուսմամբ, իսկ հիմնամասը փռյուգիական է։
Անսիրա հնագույն քաղաքը գտնվել է արևելքի ու արևմուտքի ուղիների խաչմերուկում, և նրա ռազմավարական դիրքն էլ հենց հիմք է հանդիսացել, որ հին հռոմեացիները գնահատեն, կարևորեն ու դարձնեն Գալաթիա մարզի վարչական կենտրոն։ Չանղըրը քադասին կառուցելու, ինչպես նաև մայրաքաղաքի կարգավիճակ ստացած Անկարայի ընդարձակվելու շրջանում՝ 1930-ական թվականներին իրականացված շինարարության ընթացքում լույս աշխարհ են եկել Անսիրայի շինությունների ավերակները, դրանց թվում՝ նաև բաղնիսային համալիրի մնացորդները։ Ուսումնասիրությունները ցույց են տվել, որ բաղնիքը մեր թվականության երրորդ դարի սկզբներին կառուցել է հռոմեական կայսր Կարակալան (212-217), ով բաղնիք է կառուցել նաև Հռոմում, և նվիրել է բժշկության աստված Ասկլեպիոսին։ 80 մետր * 120 մետր չափսեր ունեցող դասական համալիրը բաղկացած է եղել երեք հիմնական բաժանմունքներից՝  caldarium (տաք բաղնիք), tepidarium (գոլ բաղնիք) և frigidarium (սառը բաղնիք)։ Դրանք օգտագործվել են մինչև ութերորդ դարը և ավերվել են հրդեհի պատճառով. գրեթե անվնաս են մնացել միայն առաջին հարկն ու հիմքը։


== Պատկերասրահ ==

		
		
		
		
		
		
		
		
		
		
		
		
		
		


== Գրականություն ==
Mahmut Akok: Ankara Şehrindeki Roma hamamı. In: Türk Arkeoloji Dergisi. Band 17, 1968, S. 5–37 (PDF, türkisch).
Marianne Mehling (Hrsg.): Knaurs Kulturführer in Farbe Türkei. Droemer-Knaur, München 1987, ISBN 3-426-26293-2, S. 75.
Wolfgang Dorn: Türkei, Zentralanatolien: zwischen Phrygien, Ankara und Kappadokien. DuMont Reiseverlag 2012, ISBN 9783770166169, S. 71


== Արտաքին հղումներ ==
The Remnants of Roman Ancyra, Bilkent University Department of Archaeology
Ankara Römisches Bad Archived 2016-03-06 at the Wayback Machine.


== Ծանոթագրություններ ==
Ստարոբայրամգուլովո

Ստարոբայրամգուլովո (ռուս.՝ Старобайрамгулово, բաշկիրերեն՝ Иҫке Байрамғол), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 354 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիշատիչ թռչուններ

Գիշատիչ թռչուններ, բազեանմանների կարգի (Falconiformes) թռչուններ։ Հայաստանում հանդիպում է 36 տեսակ՝ հիմնականում տարածված կիսաանապատներից մինչև ալպիական գոտիները։
Բնորոշ է ուժեղ, սուր, կտրող եզրերով, կարթաձև կտուցը։ Վերնակտուցի հիմքում մաշկը մերկ է։ Թևերը երկար են, մագիլները՝ սուր և թրանման կեռված։ Կրծքի և ոտքերի մկանները լավ են զարգացած։ Սովորաբար էգերն արուներից խոշոր են։ Փետրավորումը կոշտ է, դարչնագույն, մոխրագույն, սպիտակ կամ սև։ Տեսողությունը և լսողությունը խիստ զարգացած են։ Բնադրում են առանձին զույգերով։ Բազմանում են տարեկան 1 անգամ։
Խոշոր տեսակները (անգղներ) դնում են 1-2, մանրերը՝ 6-7 ձու։ Թխսում են էգը և արուն՝ 28-ից (բազեներ) - 60 (անգղներ) օր։ Բնադրում են ծառերի, ժայռերի, գետնի վրա։ Կան չվող և նստակյաց տեսակներ։ Հիմնականում ցերեկային կյանք են վարում։ Սնվում են մկնակերպ կրծողներով, այլ թռչուններով, սողուններով, լեշերով։ Որոշ տեսակներ (ճուռակներ, բազեներ) վնասատու կրծողների դեմ կենսաբանական պայքարի լավագույն միջոց են, մյուսները (անգղներ, խոշոր արծիվներ)՝ բնական սանիտարներ։
Մարդու տնտեսական գործունեության հետևանքով գիշատիչ թռչունների քանակը խիստ նվազել է։ Անհետացման վտանգի տակ են գառնանգղը, սպիտակապոչ արծիվը և այլն։ Գիշատիչ թռչուններ են նաև բվերը, որոնք վարում են գիշերային կյանք։
20 տեսակ գրանցված է Հայաստանի Կարմիր գրքում։
Պողոսյան մրցանակ

Հայաստանի Հանրապետության Նախագահի մրցանակ
Հիմնվել է 2001 թ. հունվարի 19-ին Հայաստանի Նախագահի հրամանագրով՝ հաշվի առնելով «Ռոբերտ Պողոսյան և որդիներ» հիմնադրամի անդամներ Ժան և Ալբերտ Պողոսյանների և «Հայաստան» համահայկական հիմնադրամի միջև կնքված պայմանագիրը։


== Մրցանակի շնորհման կարգը ==
Մրցանակը շնորհվում է ամեն տարի՝
ա) բնական գիտությունների զարգացման բնագավառում նշանակալի հայտնագործության կամ ներդրած ավանդի համար.
բ) տեխնիկական գիտությունների և ինֆորմացիոն տեխնոլոգիաների բնագավառում նշանակալի հայտնագործության կամ ներդրած ավանդի համար.
գ) արվեստի բնագավառում ներդրած նշանակալի ավանդի համար.
դ) բժշկագիտության բնագավառում նշանակալի հայտնագործության կամ ներդրած ավանդի համար.
ե) ֆիզիկայի զարգացման բնագավառում նշանակալի հայտնագործության կամ ներդրած ավանդի համար.
զ) գրականության բնագավառում ներդրած նշանակալի ավանդի համար.
է) հումանիտար գիտությունների զարգացման բնագավառում ներդրած նշանակալի ավանդի համար։
Պողոսյան մրցանակները յուրաքանչյուր բնագավառի համար շնորհվում են համանուն վկայագրի և դրամական պարգևի ձևով։ Դրամական պարգևները հատկացվում են «Ռոբերտ Պողոսյան և որդիներ» հիմնադրամի անդամներ Ժան և Ալբերտ Պողոսյանների կողմից։


== Մրցանակակիրներ ==
Ստորև ներկայացված է մրցանակակիրների ցանկը։


=== 2008 թվական ===
Հումանիտար գիտությունների զարգացման բնագավառում ներդրած նշանակալի ավանդի համար մրցանակը չի շնորհվել։


=== 2009 թվական ===


=== 2010 թվական ===


=== 2011 թվական ===
Բժշկագիտության բնագավառում մրցանակ չի շնորհվել։


=== 2012 թվական ===


=== 2013 թվական ===


=== 2014 թվական ===
Հումանիտար գիտությունների զարգացման և բնական գիտությունների զարգացման բնագավառներում մրցանակ չի շնորհվել։


=== 2015 թվական ===
2015 թվականին արվեստի բնագավառում մրցանակներ չեն շնորհվել։


== Ծանոթագրություններ ==
(3103) Իգեր

(3103) Իգեր (անգլ.՝ Eger), աստերոիդ ապոլոնի ընտանիքում։ Հայտնաբերվել է 1982 թվականի հունվարի 20-ին Միկլոշ Լովասի կողմից Պիսկեշտետոյում։
Միջին հեռավորությունը Արեգակից կազմում է 1,404532 ա. մ., առավելագույնը մոտենում է 0,9069 ա. մ. հեռավորության վրա և հեռանում 1,9021 ա. մ., իսկ Երկրի ուղեծրին Իգեր աստերոիդը նվազագույնը մոտենում է 0,0794 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 607,99 երկրային օրվա ընթացքում, իր ուղեծրով շարժվելով միջինում 0,592116 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3103) Իգեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (801-900)

Աստերոիդների ցանկ (701-800)  • Աստերոիդների ցանկ  • Աստերոիդների ցանկ (901-1000)
 Աստերոիդների ցանկ (701-800)  • Աստերոիդների ցանկ  • Աստերոիդների ցանկ (901-1000)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Կամպիտելո դի Ֆասա

Կամպիտելո դի Ֆասա (իտալերեն՝ Campitello di Fassa), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 740 մարդ (2008), բնակչության խտություն՝ 29 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 38031։ Հեռախոսային կոդ՝ 0462։ Հովանավոր պաշտպանը Սուրբ Ֆիլիպն է։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0462 750330


== Արտաքին հղումներ ==
Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կներեք, որ ապրում եմ…

«Կներեք, որ ապրում եմ…», ռեժիսոր Ալեքսեյ Պոգրեբնոյի վավերագրական ֆիլմը։ Ֆիլմը և հեղինակներն արժանացել են Ռուսաստանի Դաշնության պետական մրցանակի և մի քանի ազգային և միջազգային կինեմատոգրաֆիական մրցանակների։


== Սյուժե ==
Ֆիլմը պատմում է Վերա Կազակովայի կյանքի մասին, որ պատմվում է նրա ընտանիքի կողմից։ Ծննդյան օրվանից լինելով հաշմանդամ՝ նա ոչ միայն կարողացել է իր մեջ ուժ գտնել ստանալու արժանի կրթություն, ունեցալ որդի, այլ նաև պայքարել է իր փոքր հայրենիքի վերածննդի համար։


== Ստեղծման պատմություն ==
Ըստ ռեժիսորի հուշերի՝ ֆիլմի ստեղծման գաղափարը հուշել է մի նամակ, որից նա իմացել է Վերա անունով կնոջ դժվար կյանքի պատմությունը։ Նա մանկուց եղել է հաշմանդամ, տեղաշարժվել է անթացուփներով։ Վերան ոչ թե գոյատևում է, այլ աշխատում իր հայրենիքի վերածննդի ուղղությամբ, որտեղ անցել է իր մանկությունը։ 


== Պարգևներ ==
2003 թվական՝ Ռուսաստանի Դաշնություն պետական մրցանակ (ռեժիսոր և սցենարի հեղինակ Ալեքսեյ Պոգրոբնոյին, օպերատոր Վլադիսլավ Ուսլովին, ձայնագրման ռեժիսոր Վլադիմիր Կորոբեյկինին, ֆիլմի հերոսուհի Վերա Կազակովային),
2002 թ. - «Կինոն առանց խոչընդոտների» կինոփառատոնի վավերագրական բաժնի առաջին մրցանակ,
2002 թվական՝ «Պատուհան դեպի Եվրոպա» կինոփառատոնի ոչ խաղարկային ​​ֆիլմերի մրցույթի գլխավոր մրցանակ,
2002 թվական՝ «Ուղերձ Մարդուն» միջազգային կինոփառատոն, «Ոսկե կենտավրոս» գրան պրի,
2002 թվական՝ «Ֆլաերտիանա» վավերագրական ֆիլմերի փառատոն, Մրցանակ լավագույն լիամետրաժ վավերագրական ֆիլմի համար,
2002 թվական՝ Միջտարածաշրջանային «Եվրասիական գեղադիտակ» փառատոն, միջազգային ժյուրիի հատուկ մրցանակ լավագույն ռեժիսուրայի համար,
2002 թվական՝ Վավերագրական կինոյի «Ռուսաստան» բաց փառատոն, Հեռուստառադիոհեռարձակման ազգային ասոցիացիայի «Բարձր պրոֆեսիոնալիզմի համար» հատուկ դիպլոմ։


== Քննադատություն ==
Ռուսաստանի հեռուստատեսության ակադեմիայի անդամ Նինա Զվերևան «Կներեք, որ ապրում եմ...» ֆիլմն անվանում է իսկական վավերագրական ֆիլմ, որի մեջ կա հետազոտություն, իրական մարդու մենախոսություն կյանքի իրական պահին։ Չնայած նրան, որ այն նվիրված է հաշմանդամներին, սա հուզիչ հաղորդում չէ։ «Կան այդպիսի հաշմանդամներ, որոնց կողքին նորմալ մարդն րեն զգում է ավելի թերի։ Ֆիլմի հերոսուհին այնքան ոչ հաշմանդամ է»։
Մեկ անգամ հերոսուհին ասել է, որ ֆիլմում ամեն ինչ չէ, որ իրեն դուր է գալիս։ Հիմնական նկատառումն այն է, որ ռեժիսորը նրան ցույց տվեց որպես կին՝ բաց թողնելով նրա բազմակողմանի անհատականության գրական ստեղծագործական կողմը։ Ռեժիսորը պնդում է, որ ֆիլմն իրեն դուր չի գալիս. «Ինձ այն թվում է միատոն, բավական հարթ։ Ես հիշում եմ, որ երբ մենք դասավորում էինք նյութերը, փորձում էինք ձգել ֆիլմը ձայնի օգնությամբ։ Այդպես ստացվեց, որովհետև Վերա Վասիլիևնան անընդհատ փորձում էր ղեկավարել ինձ։ <…> Այդ պատճառով էլ ֆիլմում միայն մենախոսություններ են և գրեթե չկա գործողություն։ Վերա Վասիլիևնան մեզ հնարավորություն չտվեց նկարել իրեն այնպես, ինչին նա արժանի  էր»։


== Ծանոթագրություններ ==
Տեսական լեզվաբանություն

Տեսական լեզվաբանություն  տերմին լեզվաբանության մեջ է, որը ինչպես և հարակից ընդհանուր լեզվաբանություն տերմինը, կարելի է տարբեր կերպ հասկանալ։ Երկուսն էլ կարող են ընկալվել որպես հղում լեզվի տեսությանը կամ լեզվաբանության այն ճյուղին, որն ուսումնասիրում է լեզվի բնույթը և փորձում է պատասխանել հիմնական հարցերին, թե ինչ է լեզուն, կամ որն է բոլոր լեզուների ընդհանուր հիմքը։  Տեսական լեզվաբանության նպատակը կարող է լինել նաև լեզվի նկարագրության ընդհանուր տեսական շրջանակի կառուցումը։
Տերմինի մեկ այլ օգտագործումը կախված է լեզվաբանության տարբեր ենթաոլորտների կազմակերպումից:Տեսական լեզվաբանություն տերմինը սովորաբար համադրվում է կիրառական լեզվաբանության հետ։ Այս տեսակետը ենթադրում է, որ դեպի այդ  լեզուն ձգտող մասնագետը, օրինակ. ուսուցիչ ուսանողը նախ պետք է սովորի տեսությունը, այսինքն՝ լեզվական համակարգի հատկությունները, կամ այն, ինչ Ֆերդինանդ դը Սոսյուրն անվանեց ներքին լեզվաբանություն։ Դրան հաջորդում է պրակտիկան, կամ կիրառական ոլորտում ուսումնասիրությունները։ Դիխոտոմիան լիովին անխնդիր չէ, քանի որ լեզվի կրթությունը, լեզվի տեխնոլոգիան և կիրառական լեզվաբանության այլ ասպեկտները ներառում են նաև տեսությունը։
Նմանապես, ընդհանուր լեզվաբանություն տերմինն օգտագործվում է հիմնական լեզվաբանությունը ուսումնասիրության այլ տեսակներից տարբերելու համար։ Այնուամենայնիվ, քանի որ քոլեջների և համալսարանների լեզվաբանությունը հիմնականում բաշխված է համեմատաբար փոքր թվով ազգային լեզուների հաստատություններով և բաժիններով, որոշ ավելի մեծ համալսարաններ նաև առաջարկում են դասընթացներ և հետազոտական ծրագրեր «ընդհանուր լեզվաբանության» ոլորտում, որոնք կարող են ընդգրկել տարաշխարհիկ և փոքրամասնությունների լեզուներ, միջլեզվաբանական ուսումնասիրություններ և զանազան այլ թեմաներ, որոնք դուրս են բանասիրական հիմնական բաժիններից։


== Լեզվաբանության հատուկ ոլորտները ==
Երբ տեսական լեզվաբանություն հասկացությունը վերաբերում է հիմնական կամ ներքին լեզվաբանությանը, դա նշանակում է լեզվական համակարգի մասերի ուսումնասիրություն։ Սա ավանդաբար նշանակել է հնչյունաբանություն, ձևաբանություն, շարահյուսություն և իմաստաբանություն։ Կարող են ներառվել նաև պրագմատիկա և դասախոսություն. սահմանազատումը տարբերվում է հաստատությունների միջև։ Ավելին, ընդհանուր լեզվաբանության Սոսյուրի սահմանումը բաղկացած է սինխրոնիկ և դիախրոնիկ լեզվաբանության երկատվածությունից՝ այդպիսով ներառելով պատմական լեզվաբանությունը որպես հիմնական խնդիր։


== Լեզվաբանական տեսություններ ==
Կան լեզվաբանական տեսության տարբեր շրջանակներ, որոնք ներառում են լեզվի ընդհանուր տեսություն և լեզվաբանական նկարագրության ընդհանուր տեսություն։ Ներկայիս մարդասիրական մոտեցումները ներառում են տեսություններ կառուցվածքային լեզվաբանության և ֆունկցիոնալ լեզվաբանության մեջ։ Էվոլյուցիոն լեզվաբանությունը ներառում է գեներատիվ քերականության և ճանաչողական լեզվաբանության տարբեր շրջանակներ։


== Տես նաև ==
Լեզվի տեսություն


== Ծանոթագրություններ ==
Սպանելով Եվային

«Սպանելով Եվային» (անգլ.՝ Killing Eve), բրիտանական հեռուստասերիալ թրիլլեր ժանրում, որը հիմնված է Լյուկ Ջենինգսի վիպաշարի վրա։ Պրեմիերան տեղի է ունեցել 2018 թվականի ապրիլի 8-ին BBC America հեռուստաալիքում։
Առաջին եթերաշրջանի պրեմիերայից քիչ առաջ հեռուստասերիալը երկարաձգվել է երկրորդ եթերաշրջանով, իսկ հետո երկարաձգվել է երրորդ եթերաշրջանով։
2019 թվականի մայիսին հեռուստասերիալը Բրիտանական կինոյի և հեռուստատեսային արվեստի ակադեմիայի (BAFTA) կողմից երեք մրցանակ է ստացել՝ «Լավագույն դրամատիկ հեռուստասերիալ», «Լավագույն դերասանուհի» (Ջոդի Կոմեր) և «Երկրորդ պլանի լավագույն դերասանուհի» (Ֆիոնա Շոու) անվանակարգերում։


== Սյուժե ==
Անվտանգության ծառայության վերլուծաբան Եվա Փոլաստրին (Սանդրա Օ) սկսում է հետևել տաղանդավոր և պսիխոպաթիկ վարձու մարդասպան Վիլանելին (Ջոդի Կոմեր)։ Այս երկու կանայք կախվածություն են ձեռք բերում միմյանցից։


== Դերերում ==


=== Գլխավոր ===
Սանդրա Օ` Եվա Փոլաստրի
Ջոդի Կոմեր` Վիլանել/Օքսանա
Կրիբի Հաուել-Բապտիստ` Ելենա Ֆելթոն
Ֆիոնա Շոու` Կարոլին Մարտինես
Կիմ Բոդնիա`  Կոնստանտին
Դևիդ Հեյգ` Բիլլ Պարգրեյվ
Շոն Դելանի` Քեննի Սթոուտոն
Օուեն Մաքդոննել` Նիկո Փոլաստրի
Քիրբի Հաուել Բապտիստ` Ելենա
Դարրեն Բոյդ` Ֆրենկ ՀալետոնՆինա Սոսանյա` Ջեսս
Էդվարդ Բլյումել` Հյուգո
Հենրի Լլոյդ-Հյուզ` Ահարոն Փի
Հարրիետ Ուոլթեր` Դաշա


== Սերիաներ ==


== Արտադրություն ==
Ութ սերիայից բաղկացած առաջին եթերաշրջանն պատվիրվել է 2016 թվականի նոյեմբերի 15-ին։
Առաջին եթերաշրջանի նկարահանումները սկսվել են 2017 թվականի հուլիսի 17-ին Տոսկանայում և շարունակվել են Փարիզում, Բեռլինում, Բուխարեստում, Տրևիլեում, Լոնդոնում և Արևմտյան Լոնդոնի կինոստուդիաներում։
Վիեննական սրճարանի բացման տեսարանները նկարահանվել են Կոլե դի Վալ դ’Էլսայում գտնվող «Garibaldi» բարում։
Բուխարեստում գտնվող ռումինական նեոդասականության «Athenaeum» համերգասրահը վերասարքավորվել է դեկադենտական սրճարանի Մոսկվայի տեսարանի համարՆկարահանումները նաև տեղի են ունեցել Օքսֆորդում։
Երկրորդ եթերաշրջանի նկարահանումները սկսվել են 2018 թվականի հուլիսի 16-ին և ավարտվել են դեկտեմբերի 14-ին։
2019 թվականի ապրիլի 7-ին սկսվել է երկրորդ եթերաշրջանի ցուցադրությունը։
Երրորդ եթերարջանի նկարահանումները սկսվել են 2019 թվականի օգոստոսին Լոնդոնում և ավարտվել են 2020 թվականի հունվարին։ Նկարահանումները տեղի են ունեցել Բրաշովում և Բարսելոնայում։
2020 թվականի ապրիլի 13-ին սկսվել է երրորդ եթերաշրջանի ցուցադրությունը։


=== Քասթինգ ===
Սանդրա Օն առաջինն էր, ում հաստատել են Եվա Փոլաստրիի դերի համար։ Երբ Սանդրային առաջին անգամ ուղարկեցին սցենարը, նա շփոթվեց, թե որ կերպարի դերը կատարի, նախքան նրա գործակալները հաստատեցին, որ նա կատարելու է Եվայի դերը։
Վալինելի դերի համար դիտարկվել է հարյուր դերասանուհի, նախքան Ջոդի Կոմերին գտնելը։
2019 թվականի օգոստոսին Deadline Hollywood-ը հայտարարել է, որ Հարրիետ Ուոլտերը և Դեննի Սապանին միացել են երրորդ եթերաշրջանի դերասանական կազմին։
Նոյեմբերին հայտնի դարձավ, որ դերասանական կազմին միացել են Ջեմմա Ուիլան, Սթիվ Պեմբերտոնը, Ռաջ Բահաջը և Եվգենյա Դոդինան։


=== Սաունդթրեք ===
Ամերիկյան Unloved խմբին հանձնարարվել է սերիալի համար երաժշտություն գրել։


== Ծանոթագրություններ ==


== Արտաքին հղումներ ==
Պաշտոնական կայք
Գլուխովո (գյուղ, Դիվեևսկի շրջան)

Անվան այլ կիրառումների համար տե՛ս՝ ԳլուխովոԳլուխովո (ռուս.՝ Глухово), գյուղ Ռուսաստանի Նիժնի Նովգորոդի մարզի Դիվեևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թոթխամ

Թոթխամ (վրաց.` თოთხამი), հայաբնակ գյուղ Ջավախքում, Վրաստանի Սամցխե-Ջավախք մարզի Ախալքալաքի շրջանում, Ախալքալաքից 7 կմ հյուսիս։ Գտնվում է ծովի մակարդակից 1700 մ բարձրության վրա։ Գյուղի հարավարևմտյան մասով հոսում է Կուրի վտակ Թափարվան գետը։


== Բնակչությունը ==
Բնակիչներն զբաղվում են անասնապահությամբ, հացահատիկի և բանջարեղենի մշակությամբ, ինչպես նաև այգեգործությամբ։

Գյուղում գործում է ութամյա դպրոց և գրադարան։


== Պատմությունը ==
Թոթխամը 1908 թվականին հիմնադրել են Ախալքալաքի Կորխ գյուղից տեղափոխվածները։


== Ծանոթագրություններ ==
Գրիգոր Գալֆայան (այլ կիրառումներ)

Գրիգոր Գալֆայան անուն-ազգանունը կարող է վերաբերել՝

Գրիգոր Գալֆայան, Կ. Պոլսում 1868-ին ծնված հայ խմբագիր-հրապարակախոս։
Գրիգոր Գալֆայան (1876, Բուրսա - 1949, Ֆրեզնո), հայ կոմպոզիտոր։
Գրիգոր Գալֆայան (1900-1975), հայ բժիշկ, ֆակիր։


== Ծանոթագրություններ ==
Ազգային հնագիտական թանգարան (Տիրանա)

Անվան այլ կիրառումների համար տե՛ս՝ Ազգային հնագիտական թանգարան (այլ կիրառումներ)Ազգային հնագիտական թանգարան (ալբաներեն՝ Muzeu Arkeologjik Kombëtar ne Tirane), ազգային հնագիտական թանգարան Ալբանիայի մայրաքաղաք Տիրանայում։


== Պատմություն ==
Թանգարանը բացվել է 1948 թվականի նոյեմբերի 1-ին։ ՄԻնչև 1976 թվականը գործել է որպես հնագիտական-ազգագրական թանգարան։
Համարվում է Ալբանիայի գիտությունների ակադեմիային փոխկապակցված ինստիտուտ և ներառում է նախապատմական և պատմական ժամանակներից մինչև միջնադար ժամանակահատվածն ընդգրկող ցուցանմուշներ։ Թանգարանը պատասխանատու է նաև անցկացնելու հնագիտական արշավներ երկրում և նմանատիպ այլ թանգարաններում, այդ թվում նաև Դուրրասի հնագիտական թանգարանում։ Թանգարանն ունի գրադարան, որի հավաքածուն կազմում է 7200 միավոր։


== Պատկերասրահ ==

		


== Ծանոթագրություններ ==
Բերտիեի հրացան

Բերտիե — ֆրանսիական զենք - զինամթերքի ընտանիք, արտադրված զինագործ- ինժեներ Ա. Բերտիեի կողմից, ֆրանսիական բանակի համար։
Առաջին պատրաստի նմուշը փորձարկվել է 1880 թ..


== Օգտվող երկրները ==
Սերբիայի թագավորություն — Առաջին համաշխարհային պատերազմի ժամանակ հրացանները ներկրվեցին Ֆրանսիայից` ռազմական օգնության ծրագրով։
Հունաստան
Հարավսլավիա —Առաջին համաշխարհային պատերազմի ավարտից հետո հրացանները մնացին պահեստային զինանոցներում մինչև 1941 թ. ապրիլին Հարավսլավիայի օկուպացիան ։ Հետագայում հրացաններն օգտագործում էին պարտիզանները НОАЮ
Իսպանական երկրորդ հանրապետություն — Զենքի մի որոշակի քանակություն օգտագործվեց Իսպանիայում հանրապետական շարժման ժամանակ պատերազմներ Իսպանիայում
Երրորդ ռեյխ (գերմ. Drittes Reich — Երրորդ կայսրություն, Երրորդ իշխանություն) — Գերմանական ոչ պաշտոնական անվանումով կայսրությունում 24 1933թ. մարտից[6][7] մինչև 23 մայիսի 1945 թ. —կարաբիններն ու հրացանները հայտնվեցին ոստիկանների և թիկնապահների, (ֆրանսիական Carabine Mle 1890 վերանվանվեցին Karabiner 551(f), Mousqueton Mle 1892 — անվանումներով Karabiner 552(f), Mousqueton Mle 1892/16 — Karabiner 553(f), Fusil Mle 07/15 — Gewehr 302(f), Fusil Mle 07/16 — Gewehr 304(f), Fusil Mle 07/15/34 — Gewehr 241(f), իսկ տրոֆեյնի հրացանները Mousqueton Mle 1892 հունական բանակում վերանվանվեցինKarabiner 502(g))


== Տարբերակներ և փոփոխություններ ==
La carabine de cavalerie —հեծելազորային կարաբին
La carabine de cuirassiers Mle 1890 — կիրասիր նմուշների կարաբիններ 1890 թիվ
Le mousqueton d’artillerie Mle 1892 — 1892 թվականին հրետանավորների համար, սուր և սվին հավելումներով
Le fusil Mle 1902 de tirailleur indochinois — 1902 թվականի հրացան,հատուկ ֆրանսիական անձնակազմի համար, որոնք մարտնչում էին Հնդկաչինի գաղութային զորքերի դեմ։
Le fusil Mle 1907 M 15 — 1915 թվականի հրացան ֆրանսիական բանակի համար
Le fusil 07/15 M 34 — 1934 թվականի հրացան 7,5×54 мм տրամաչափի փամփուշտներով. Կարողությունը`5 փամփուշտ
Le fusil Mle 1907 de tirailleur sénégalais — 1907 թվականի հրացան ֆրանսիական զորքերի անձնակազմի համար, որոնք մարտնչում էին Սենգելայում


== Ծանոթագրություններ ==


== Հղումներ ==
М. Р. Попенкер. Բերտիեի մոդելի հրացաններ և կարաբիններ / Bertier մեդելներ 1892, 1902, 1097, 1907-15 и 1916 (Ֆրանսիա) / «Современное стрелковое оружие мира» կայք
Berthier Rifles / Internet Movie Firearms Database
Աստերոիդների ցանկ (73401-73500)

Աստերոիդների ցանկ (73301-73400)  • Աստերոիդների ցանկ  • Աստերոիդների ցանկ (73501-73600)
 Աստերոիդների ցանկ (73301-73400)  • Աստերոիդների ցանկ  • Աստերոիդների ցանկ (73501-73600)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Գառաֆան դու Նորտի

Գառաֆան դու Նորտի (պորտ.՝ Garrafão do Norte), համայնք Բրազիլիայում՝ Պարա նահանգի կազմում։ Գտնվում է Պարա նահանգի Հյուսիս-արևմտյան մարզում։ Մտնում է Գուամա գավառի կազմի մեջ։ Բնակչությունը կազմում է 26 991 մարդ՝ 2006 թվականի տվյալներով։ Գրավում է 26 991 կմ2 տարածք։ Բնակչության խտությունը կազմում է 16,8 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 50 263 008,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1 954,16 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է 0,578 (տվյալները ՄԱԿ-ի զարգացման ծրագրի)։
Գոբելեն

Գոբելեն, ձեռքով գործված գորգ-նկար ։ Որոշակի իմաստով գոբելեն է կոչվում մինչև այժմ գործող փարիզյան մանուֆակտուրայի (հիմնվել է 1662 թվականին, Սեն Մարսել արվարձանում) արտադրանքը։ Որպես թագավորական մանուֆակտուրա՝ նրա գլխավոր մասնաշենքը դարձավ 15-րդ դարի հայտնի ներկարարներ գոբելենների նախկին արհեստանոցը, այդ անունով էլ կոչվեց մանուֆակտուրան ու նրա արտադրանքը։ Գոբելեն գործվել է բրդյա և մետաքսյա գունավոր թելերով։ Գոբելենները գործվել են ձեռքի հատուկ դազգահների վրա։ Գոբելենի բնորոշ հատկանիշն է հիմնաթելերով «Թագավորի այցը գոբելենների մանուֆակտուրա», գոբելեն «Լյուդովիկոս 15-ի պատմությունը» շարքից, բուրդ, մետաքս, ոսկյա և արծաթյա թելեր, Էսքիզը՝ Շ․ Լեբրենի (1673-1679 թվականներին, Սզգային ունեցվածք, Փարիզ) «Երկինք», գոբելեն, բուրդ, Էսքիզը՝ ժ․ Լյուրսայի (1956 թվական, ազգային ունեցվածք, Փարիզ) ստեղծված մակաշերտավոր երեսակողմի և կարերով ստեղծված հակառակ երեսի անհարթությունը 17-18-րդ դարերում պատմական, դիցաբանական, կրոնական և գրական սյուժեներով, գեղարվեստական բարձր արժանիքներով ստեղծված գոբելենները այնպիսի ճանաչում են գտել, որ գոբելեն են կոչվել սկզբում Ֆրանսիայի մյուս մանուֆակտուրաներում և այլ երկրներում ընդօրինակված շպալերները, իսկ 19-րդ դարում ընդհանրապես շպալերները և նույնիսկ մեքենայով խիտ գործված «Երկինք», գոբելեն, բուրդ, Անրի Մատիսի 1946 թվականի էսքիզով (1972 թվական, Ազգային ունեցվածք, Փարիզ) տառները (այսպես կոչված գոբելենային գործվածքները)։ 19-րդ դարում գեղարվեստական մակարդակը իջել է։ 1930- ական թվականներին գոբելենի արվեստը վերածնվել է նոր ոճական հիմքի վրա։
Ժողովածու (2245)

Ժողովածու (2245), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2245 թվի տակ։ Ձեռագիրը գրվել է 1689 թվականին Եփրեմ վարդապետ գրիչի կողմից։ Ստացողը եղել է Եփրեմ վարդապետը։ Գրված է թղթի վրա, որը ունի 20․8×15․6 չափս։ Ձեռագիրը կազմված է 284 թերթից։ Գրված է երկսյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է մագաղաթի վրա՝ բոլորագիծ երկաթագրով․ Ավետարան։ Կազմը` կաշեպատ տախտակ դրոշմազարդ, աստառը՝ մասն պահպանակի։ Հիշատակարաններ՝ գրչի 34բ, 96բ, 241ա և այլուր, հետագայի՝ 248ա (1759 թ․), 4բ (1798 թ․), 283ա (1814 թ․), կնիք՝ 4բ (1798 թ․, Գէորգ)։


== Բովանդակություն ==
Քարոզք։
Ի Հակաճառութենէն ընդդէմ երկաբնակաց գրոց Ան․ Սանահնեցւոյ։
Պատմութիւնք Յեսուայ, Եղիայի, Յովսէփայ։
Տեսիլ Գր․ Լուսաւորչի։
Վահրամայ Հարցմունք և պատասխանիք ի գիրս Ծննդոց։
Հարցմունք աստիճանաց եկեղեցւոյ։
Ի Կանոնգրոց։
Յակ․ Ղրիմեցւոյ Յաղագս պսակի ամուսնացելոց։
Ի Խրատուց Յովհ․ Երզնկացւոյ։
Տաղ։
Վկայութիւն յԱստուածաշունչ գրոց։
Խրատք։
Ի Կանոնգրոց հայոց։
Հաղագս հերձուածողաց։
Ներս․ Շնորհալւոյ Յաղագս մարդեղությանն Քրիստոսի, Յաղագս աղօթից։
Յիշատակ ս․ Թէոդորոսի։
Վարդապետութիւն Գրիգորի և Բարսղի։
Ի Պատմութենէ Կիր․ Գանձակեցւոյ։
Ազգահամար։
Յաղագս կշռոց։
Պատմութիւն նախահարց։
Ժամանակագրութիւն (1724- 1759 թթ․)։


== Ծանոթագրություններ ==
Սոկոլինոե (գյուղ, Սումիի շրջան)

Անվան այլ կիրառումների համար տե՛ս՝ ՍոկոլինոեՍոկոլինոե (ուկրաիներեն՝ Соколине), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Սոկոլինոե գյուղում բնակվում էր 25 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շառլոտայի սարդոստայնը (ֆիլմ)

«Շառլոտայի ցանցը» (անգլ.՝ Charlotte’s Web), ռեժիսոր Գարի Վինկի կատագերգությունը, որը նկարահանվել է 2006 թվականին։ Ֆիլմը Էլվին Բրուքս Ուայթի նույնանուն վեպի հարմարեցումն է։


== Սյուժե ==
Ֆերն Արաբլը գյուղացու դուստր է։ Հոր թույլտվությամբ նա վերցրել է փոքրիկ խոզուկին և դաստիարակել ընտանի կենդանու նման։ Ուիլբուրը տեղափոխվել է նոր գոմ և այնտեղ հանդիպել սարդ Շարլոտային։ Խոզուկը մեծացել է և  ձմռանը նրան պատրաստվում են մորթել։ Ֆերմերային կենդանիները անհանգստացած են, որ Ուիլբուրի օրերը հաշված են։ Բայց ամենից շատ  իր նոր ընկերոջ ճակատագրի համար անհանգստանում է սարդ Շառլոտան։ Նա մտածում է, թե ինչպես փրկեն նրան։ Ֆերմայի բնակիչները հայտնաբերում են, որ գոմում գտնվողսարդոստայնը հյուսված է Ուիլբուրին որպես հատուկ ընտրված կենդանու նկարագրող բառերից։ Շարլոտայի պլանն աշխատեց։ Այժմ հերթը Ուիլբուրն է ապացուցելու, որ կենդանիները լավ ընկերներ են։ Նա պահպանեց Շառլոտայի սերունդը. Նրա մահից հետո երիտասարդ սարդերը դառնում են Ուիլբուրի նոր ընկերները։


== Արտադրություն ==
Պրոդյուսեր Ջորդան Քերները կարդում է գիրքը իր փոքրիկ դուստրերին և պատասխանելով նրանցից մեկի հարցին, նա հասկացավ, որ այս սյուժեն հարմար է ֆիլմի համար։ Գործադիր պրոդյուսեր Փոլ Նիսանի հետ միասին նա գրել է 28 էջանոց ժապավենի պլան։ Սցենարի վրա աշխատելու համար հրավիրվել են Սուսաննա Գրանտին (Էրին Բրոկովիչ) և Քերի Քըրքպատրիքին։ Ստուդիան փորձել է գտնել նոր մոտեցում վեպին, որը չի էկրանավորվել 1973 թվականից ի վեր, երբ դրա հիման վրա նկարահանվել է անիմացիոն ֆիլմ։ Ռեժիսորին առաջարկել են Թիմ Բյորթոնին, սակայն նա հրաժարվել է։
Նկարահանումները սկսվել են 2005 թվականի հունվարի 31-ին Ավստրալիայում ՝ Բակուս Մարշ քաղաքում (Վիկտորիա նահանգ) և Մելբուրնի արվարձանում։ Դրանք տեղի են ունեցել ավստրալիական ամռանը, հետևաբար, աշնան տեսք ստանալու համար ստիպված էին էկոլոգիապես մաքուր ներկով ներկել ամբողջ խոտը, որը հայտնվում էր էկրանի մեջ։


== Դերերում ==


== Մրցանակներ և անվանակարգեր [խմբագրել | խմբագրել կոդը] ==
2007 թվական`Young Artist Award մրցանակ
լավագույն հնչունավորում` Դոմինիկ Սքոթ Քեյ
անվանակարգ
լավագույն դերասանուհի` Դագոթա Ֆենինգ
2007 թվական` Սատուրն մրցանակի անվանակարգ
Լավագույն ֆանտաստիկ ֆիլմ, լավագույն տեսողական էֆեկտներ


== Ծանոթագրություններ ==
Կանևի շրջան (Չերկասիի մարզ)

Կանևի շրջան (ուկրաիներեն՝ Канівський район), շրջան Ուկրաինայի Չերկասիի մարզում։
Ստեղծվել է 1954 թվականին։ Վարչական կենտրոնը՝ Կանև։


== Աշխարհագրություն ==
Շրջանի տարածքի մակերեսը կազմում է 1281 կմ²։


== Բնակչություն ==
2018 թվականի մարդահամարի արդյունքներով շրջանում բնակվում էր 18 910 մարդ։ Բնակչության խտությունը կազմում էր 32,18 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ալեքսանդր Գրեչանինով

Ալեքսանդր Տիխոնովիչ Գրեչանինով (ռուս.՝ Алекса́ндр Ти́хонович Гречани́нов, հոկտեմբերի 13 (25), 1864, Մոսկվա, Ռուսական կայսրություն - հունվարի 3, 1956(1956-01-03) կամ հունվարի 4, 1956(1956-01-04), Նյու Յորք, Նյու Յորք, ԱՄՆ), ռուս կոմպոզիտոր։


== Կենսագրություն ==
Սովորել է Մոսկվայի (1881-1890) և Պետերբուրգի (1890-1893) կոնսերվատորիաներում։ Գրել է «Ամուսնություն» կոմիկական օպերան (ըստ Ն․ Վ․ Գոգոլի, բեմ․ 1948), «Քույր Բեատրիսան» օպերա-լեգենդը (ըստ Մ․ Մետեռլինկի, բեմադրման 1912), նվագախմբային, կամերային-գործիքային ստեղծագործություններ։ Նշանավոր են մանուկների համար գրած երգերը, օպերաները, խմբերգերը, դաշնամուրային պիեսները։ 1925 թվականից բնակվել է արտասահմանում։


== Ծանոթագրություններ ==
Օրշվիլեր

Օրշվիլեր (ֆր.՝ Orschwiller), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 578 մարդ, բնակչության խտությունը` 91.46 մարդ/կմ²: Բնակավայրը զբաղեցնում է 6.32 կմ² տարածք:


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 50 կմ հարավ-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 404 աշխատունակ (15-64 տարեկան)  բնակիչ, որոնցից ակտիվ էին 308-ը, իսկ ոչ ակտիվները` 96: Ակտիվության ցուցանիշը կազմում է 76,2 %: 308 աշխատունակ մարդկանցից աշխատել է 288 անձ (146 տղամարդ և 142 կին): Գործազուրկ են եղել 20 անձ (7 տղամարդ և 13 կին): 96 անաշխատունակներից 26-ը եղել են աշակերտներ կամ ուսանողներ, 57-ը` թոշակառուներ, իսկ 13-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Need You Now

Need You Now, Lady Antebellum ամերիկյան քանթրի խմբի երկրորդ ստուդիական ալբոմը, որը թողարկվել է 2010 թվականի հունվարի 26-ին։ Ալբոմը միանգամից առաջնաելույթ է ունեցել Billboard 200 հիթ-շքերթի 1-ին հորիզոնականում, այն ԱՄՆ-ում երեք անգամ պլատինե կարգավիճակ է ստացել։ «Need You Now» երգն Տարվա ալբոմ անվանակարգում առաջադրվել է 2011 թվականի «Գրեմմի» մրցանակի։


== Սինգլներ ==
Առաջին սինգլը դարձել է «Need You Now» համանուն ստեղծագործությունը, որը առաջնաելույթ է ունեցել Billboard Hot Country Songs հիթ-շքերթի 50-րդ հորիզոնականում և այն գլխավորել 2009 թվականի հոկտեմբերի 26-ին։ Country Music Association Awards մրցանակաբաշխության արարողության ժամանակ խմբի ունեցած ելույթից հետո ալբոմը բարձրացել Է Billboard Hot 100 հիթ-շքերթի 5-րդ հորիզոնական և ավելի ուշ հասել 2-րդ հորիզոնական։
Երկրորդ սինգլը՝ «American Honey», 2010 թվականի հունվարի 2-ին առաջնաելույթ է ունեցել Hot Country Songs հիթ-շքերթի 47-րդ հորիզոնականում։ Մեծ Բրիտանիայում և Եվրոպայում երկրորդ սինգլը դարձել է «I Run to You» երգը։
Երրորդ սինգլը դարձել է «Our Kind of Love», իսկ չորրորդը՝ «Hello World» երգը։


== Երգացանկ ==


=== Բոնուսներ ===
ladyantebellum.com կայքը յուրաքանչյուր ամիս ավելացնում է մեկ նոր երգ ներբեռնելու հնարավորություն այն մարդկանց համար, որոնք գնել են ալբոմի լիցենզավորված պատճենը (CD-ով կամ թվային ֆորմատով, յուրաքանչյուր տարբերակ պարունակում է հատուկ կոդ)։

«Need You Now» (ակուստիկ տարբերակ)
«I Run to You» (ակուստիկ տարբերակ)
«American Honey» (Live)
«Our Kind of Love» (Live)
«Stars Tonight» (Live)
«All We’d Ever Need» (Live)
«Do I» (Live)
«When You Got a Good Thing» (Live)
«Slow Down Sister» (Live)
«Love’s Lookin' Good On You» (Live)
«Hello World» (Live)


== Քննադատական ընդունելություն ==
Country Weekly ամսագիրը նշել է, որ եռյակը կարող է ստեղծել քանթրի-փոփ ոճով հիշվող հուկեր, սակայն, գրախոսականի կարծիքով՝ ալբոմի ոչ բոլոր երգերն են հաջող։ AllMusic-ը արձանագրել է, որ «You need Now» երգը հավատարիմ է նրանց նախորդ ալբոմի կառուցվածքին, որտեղ նույնպես կային «չափավոր և դանդաղ սիրային երգեր, տխուր բալլադ և մի քանի մեղեդիներ ... որոնք գրվել են ինքնուրույն Նեշվիլից հեղինակավոր երգահանների փոքրիկ օգնությամբ»։ Նշվել է նաև, որ ալբոմը «անթերի է երգեր գրելու, արտադրության և կատարման մեջ»։ Entertainment Weekly-ի գրախոսը համարել է, որ խմբի մոտ առավել հաջող են ստացվում տխուր ստեղծագործությունները և տվել է B+ գնահատական։
Billboard ամսագրի գրախոսականում խոսվում է խմբի երաժշտական աճի մասին՝ առանձնահատուկ նախապատվություն տալով «Ready to Love Again» ստեղծագործությանը։
Բացասական կարծիք է հայտնել Slant Magazine-ի քննադատը։


== Դիրքեր հիթ-շքերթներում ==
Need You Now ալբոմը Billboard 200-ում միանգամից առաջնաելույթ է ունեցել 1-ին հորիզոնականում․ առաջին շաբաթվա ընթացքում վաճառվել է մոտ 481000 օրինակ։ 2011 թվականի հունվարի սկզբի դրությամբ ԱՄՆ-ում վաճառվել է ալբոմի 3.070.310 օրինակ։


== Թողարկման ժամանակագրություն ==


== Ծանոթագրություններ ==
Ջուղայի խաչքար (Մայր Աթոռ, ճեմարանի մոտ, 1603 թվական)

Ջուղայի պահպանված խաչքար, որը ներկայումս գտնվում է Հայաստանի Հանրապետության Արմավիրի մարզի Վաղարշապատ քաղաքում՝ Մայր Աթոռի տաճարի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ քանդակազարդ երեսով դեպի հյուսիս։ Հաշվառված է ՀՀ պատմության և մշակույթի անշարժ հուշարձանների պետական ցանկում (4.2/14.1.31)։


== Պատմություն ==
Գտնվել է Ջուղայի գերեզմանատանը։ Քանդակվել է 1603 թվականին Մարգարի, Սուլթանի, Ավետիկի և Բուրթելի հիշատակին։
Վազգեն Ա Բուխարեստցի կաթողիկոսի ջանքերով 20-րդ դարի վերջերին խաչքարը տեղափովում է Մայր Աթոռ՝ փրկվելով Ջուղայի խաչքարերի ոչնչացումից։ Տեղադրված է Մայր Աթոռի տաճարի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ քանդակազարդ երեսով դեպի հյուսիս։


== Նկարագրություն ==
Խաչասալի ստորին՝ հողի մեջ դրվող հատվածը բացակայում է, դրված է խորհանարդաձև նոր պատվանդանի վրա։


=== Քանդակներ ===
Խաչքարի քիվի կենտրոնում քանդակված է Հիսուս Քրիստոսը։ Ստորին հատվածում աղոթող անձնավորություն։


=== Արձանագրություն ===
Էջմիածնի Մայր Տաճարում գտնվող Ջուղայի խաչքարերի համեմատ այն ավելի հարթաքանդակային է և փոքրածավալ.:
Հիմքի հատվածը հողմահարված է։ Վնասված է նաև խորանախաչի ստորին թևը։ Խաչասալն ունի դեպի ներքև փոքր-ինչ նեղացող մակերես։
Խորանային սլաքակամարն ամբողջովին պատված է արձանագրային գոտիով. 

Խաչաթևերի երկու կողմերում թվագրություն է.


== Տես նաև ==
Ջուղայի գերեզմանատուն
Ջուղայի խաչքարերի ոչնչացում
Էջմիածնի Մայր Տաճար


== Ծանոթագրություններ ==
Բորիս Խաչատուրով

Բորիս Եփրեմի Խաչատուրով (ապրիլի 12, 1944, Բաքու - հունվարի 19, 2000, Քոչբեկ գյուղի մոտ, այժմ՝ ՀՀ Վայոց ձորի մարզում), օդաչու-հրամանատար, ՀՀ բանակի գնդապետ (1998), Արցախյան ազատամարտի մասնակից։
Ավարտել է Սիզրանի (Սամարայի մարզ, Ռուսաստան) ռազմաօդային բարձրագույն ուսումնարանը (1966)։ 1996-1995 թվականներին ծառայել է ԽՍՀՄ ԶՈՒ ավիացիայի զորամասերում։ 1992 թվականից ծառայել է ՀՀ բանակի ռազմաօդային ուժերում։
1992-1994 թվականներին կամավոր մասնակցել է ՀՀ սահմանների և Արցախի Հանրապետության ինքնապաշտպանությանը։ 1992 թվականի հունիսի 26-ին Կուբաթլուի շրջանի Ջիջիմլի գյուղի մոտ վայրէջք է կատարել և փրկել խփված երկու ուղղաթիռների՝ շրջապատման մեջ հայտնված անձնակազմերին։ 16 տեղից վնասված ուղղաթիռով կարողացել է բարեհաջող վայրէջք կատարել Գորիսի օդանավակայանում։ Զոհվել է հերթական մարտական առաջադրանքը կատարելիս՝ ուղղաթիռի վթարից։
Պարգևատրվել է ՀՀ 2-րդ աստիճանի «Մարտական խաչ» շքանշանով և ԽՍՀՄ մեդալներով։ Թաղված է Եռաբլուրում։


== Ծանոթագրություններ ==
Տրուա

Տրուա (ֆր.՝ Troyes), քաղաք Ֆրանսիայի Գրանդ Էստ մարզի Օբ գավառում։ Հանդիսանում է գավառի կենտրոնը և Շամպայնի պատմական մայրաքաղաքը։
Բնակչությունը 2012 թվականի դրությամբ կազմում է 60009 մարդ, բնակչության խտությունը` 4546.14 մարդ/կմ²։ Բնակավայրը զբաղեցնում է 13.2 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 80 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 39814 աշխատունակ (15-64 տարեկան)  բնակիչ, որոնցից ակտիվ էին 27338-ը, իսկ ոչ ակտիվները` 12476։ Ակտիվության ցուցանիշը կազմում է 68,7 %։ 27338 աշխատունակ մարդկանցից աշխատել է 22039 անձ (11211 տղամարդ և 10828 կին)։ Գործազուրկ են եղել 5299 անձ (2668 տղամարդ և 2631 կին)։ 12476 անաշխատունակներից 4901-ը եղել են աշակերտներ կամ ուսանողներ, 3011-ը` թոշակառուներ, իսկ 4564-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջեյմս Մարշալ (դերասան)

Ջեյմս Մարշալ (անգլ.՝ James Marshall, հունվարի 2, 1967(1967-01-02), Քուինս, Նյու Յորք), ամերիկացի դերասան։ Նրա առավել հայտնի դերերից է Ջեյմս Խյորլին «Թվին Փիքս» հեռուստասերիալում և դրա շարունակության մեջ։


== Կարիերա ==
Ապագա դերասանը ծնվել է 1967 թվականի հունվարի 2-ին, Քուինզ, ԱՄՆ, Նյու Յորք, պրոդյուսեր և ռեժիսոր Ուիլյամ Ռ. Գրինբլաթի և Շառլոտ Գրինի (ելույթ էր ունենում The Rockettes կանացի պարային կոլեկտիվում) ընտանիքում։ 1980-ականներին Ջեյմսի ընտանիքը տեղափոխվել է Կալիֆոռնիա։
1990 թվականին Մարշալը ստացել է  Դևիդ Լինչի և Մարկ Ֆրոստի «Թվին Փիքս» հեռուստասերիալի կենտրոնական դերերից մեկը։ Դերասանը մարմնավորել է հեծանվորդ Ջեյմս Հյորլին։  Չնայած սերիայի հաջողությանը, հետագայում Մարշալին չի հաջողվել լուրջ դերասանական կարիերա կառուցել։ «Թվին Փիքս»-ի ավարտից հետո նա նկատելի դերեր է ունեցել  միայն «Գլադիատոր» և «Մի քանի լավ տղաներ» ֆիլմերում։  Unlimited Saga խաղի անգլիական տարբերակում հնչյունավորել է Քուրթին։
2000-ականների երկրորդ կեսին Ջեյմս Մարշալը երաժշտի կարիերա է սկսել։
2016 թվականին տեղեկություն է հայտնվել, որ դերասանը կվերադառնա «Թվին Փիքս» հեռուստասերիալի երրորդ եթերաշրջանում, Ջեյմս Հյորլիի դերով։ Եթերաշրջանը թողարկվել է 2017 թվականին։


== Անձնական կյանք ==
Ամուսնացած է դերասանուհի Ռենե Գրիֆինի հետ։ Զույգը երկու որդի ունի։


== Ծանոթագրություններ ==


== Արտաքին հղումներ ==
Ջեյմս Մարշալ Internet Movie Database կայքում
Մեքսիկական ծոց

Մեքսիկական ծոց, կիսապարփակ ծով Ատլանտյան օվկիանոսում։ Գտնվում է Հյուսիսային Ամերիկայի հվ-արլ․ ափերի մոտ, Ֆլորիդա, Յուկատան թերակղզիների և Կուբա կղզու միջև։ Մակերեսը 1543 հզ․ կմ2 է, ջրի ծավալը՝ 2332 կմ3, խորությունը՝ մինչև 5203 մ։ Կլիման հվ-ում արևադարձային է, հս-ում՝ մերձարևադարձային։ Ամռանը մակերեսին ջրի ջերմաստիճանը 29 °C է, ձմռանը հս-ում՝ 18 °C, հվ-ում՝ մինչև 25 °C։ Աղիությունը 36 — 36, 0°/օօ է։ Հաճախակի են փոթորիկները։ Մակերեսային հոսանքները հիմնականում ունեն ժամացույցի սլաքի շարժման ուղղությունը։ Մեքսիկական ծոցից է սկիզբ առնում Գոլֆստրիմը։ Կա ձկնարդյունագործություն, նավթարդյունահանություն։ Հիմնական նավահանգիստներն են Նոր Օռլեանը (ԱՄՆ), Վերակրուսը (Մեքսիկա), Հավանան (Կուբա)։


== Ծանոթագրություններ ==
Կանարյան կղզիներ

Կանարյան կղզիներ կամ Կանարներ (իսպաներեն՝ Islas Canarias, բառացի՝ Շների կղզիներ, լատիներեն՝ canis – շուն), 13 հրաբխային ծագմամբ կղզիներից բաղկացած կղզեխումբ Ատլանտյան օվկիանոսում, Աֆրիկայի հյուսիսարևմտյան ափից քիչ հեռու։ Կղզիները պատկանում են Իսպանիային, որի ինքնավարություններից մեկն են 16.08.2003 թ-ից)։


== Անվանում ==
Կղզիներն իսպաներեն անվանվում են Islas Canarias՝ Շների կղզիներ ― լատիներեն canis՝ «շուն» բառից։ Այդպես է կղզիներն անվանել 1402 թվականին դրանք հայտնագործած ֆրանսիացի ծովագնաց Ժան դը Բետանկուրը՝ հիշելով, որ դեռ հռոմեացի գիտնական Պլինիոս Ավագը նշում էր, որ Աֆրիկայի ափերի դիմաց՝ Ատլանտյան օվկիանոսում գոյություն ունի մի կղզի, ուր ապրում են մեծ շներ։ Այդ պատճառով էլ ենթադրվող կղզուն տվել է Canaria անվանումը։


== Աշխարհագրություն ==
Տարածքը՝ 7 447 կմ2, բնակչությունը՝ 1 843 755 մարդ (2003 թ.), վարչական կենտրոնը՝ Սանտա Կրուզ դե Տեներիֆե և Լաս-Պալմաս քաղաքն է։ Հիմնական կղզիներն են՝ Տեներիֆե (2.057 կմ2), Ֆուերտևենտուրա (1.730 կմ2), Գրան-Կանարիա (1.532 կմ2), Գոմերա (378 կմ2), Պալմա (708 կմ2), Հիեռո (277 կմ2), Լանսարոտե (795 կմ2)։
Կան մի շարք քնած և գործող հրաբուխներ, որոնցից ամենաբարձրը Տեներիֆե կղզում գտնվող Տեյդե հրաբուխն է (3718 մ)։


=== Բնություն ===
Գերակշռում են մշտադալար անտառներն ու թփուտները։


== Աստղագիտություն ==
Կանարյան կղզիների երկինքը համարվում է Եվրոպայում ամենապարզն ու լուսավորը։ Հենց այս պատճառով այնտեղ են տեղակայված Եւրոպական մի շարք հայտնի ընկերությունների աստղադիտարաններ։
Կղզիները այս պատճառով հաճախ "Եվրոպայի Աչքերն" են համարվում։


== Տնտեսություն ==
Գյուղատնտեսությունը արևադարձային է։ Զարգացած է ձկնորսությունն ու զբոսաշրջությունը։ Խոշոր նավահանգիստներն ու հանգստավայրերն են Լաս-Պալմասն ու Սանտա-Կրուզ-դե Տեներիֆեն։


== Տես նաև ==
Բալեարյան կղզիներ
Իսպանիայի վարչական բաժանում
Կանարյան կղզիների թանգարան


== Արտաքին հղումներ ==
Պաշտոնական կայք


== Ծանոթագրություններ ==
Արոր

Արոր, հերկելու, վարելու, կրկնավար կատարելու, առը շուռ տալու միակտոր կամ բազմակտոր երկրագործական փայտե գործիք։ Դեռևս բրոնզի դարաշրջանում տարածված է եղել Ասիայում, Եվրոպայում և Հյուսիս-Արևելյան Աֆրիկայում։ Հայկական լեռնաշխարհում վաղ ժամանակներից արորի գործածությունը հավաստում են ժայռապատկերները (Սիսիան, Գեղարքունիք), հնագիտական պեղածոները (Վան), վիմական արձանագրությունները (Անի, 11-րդ դար), թարգմանական ու մայրենի մատենագրության տվյալները։ 19-րդ դարի և 20-րդ դարի սկզբին Հայաստանում հայտնի էին արորի մի շարք տարատեսակներ, որոնք հիմնականում նույն կառուցվածքն ունեին և կոչվում էին հարոր, վեցկի, չորոցք, գործեն, չութ, կըռ և այլն։ Արոր պատրաստում («կապում») էին ամուր, ճկուն փայտից (հացենի, կաղնի, թեղի, բոխենի, թխկի, ընկուզենի, ծիրանենի և այլն)։
Արորն ուներ չորս հիմնական մաս՝ առատամ, համաձող, թուր, մաճ։ Առատամը (կոտրակ, խոփար) անմիջականորեն հողը ծրող, ակոսող մասն էր։ Համաձողը (համն, եռ, օխ) ծառայում էր որպես առեղ, քարշաձող, որի վրա սրած հարմարանքների (գործևոր, պորտ) և լծան ու կաշեփոկերի միջոցով արորին 1-2 զույգ անասուն (եզ, գոմեշ) էին լծում։ Թուրը առատամին և համաձողին ուղղահայաց ագուցված մասն էր, որը հերկած ակոսը (առը) փխրեցնում, բաժանում էր մասերի։ Մաճն արորի ղեկն էր, որի միաճյուղ կամ երկճյուղ բռնակից (մաճբուռ) բռնելով՝ վար անողը (մաճկալ) կարգավորում էր արորի գործողությունը։ Սկսած միջին երկաթի դարաշրջանից մինչև 20-րդ դարի սկիզբը արորի գործող մասին՝ առատամի սուր ծայրին, հագցնում էին երկաթե խոփ։ Առը հիմնավոր շրջելու, այն հարմար կողմի վրա դիզելու, առուներ բացելու նպատակով արորի պարանոցին՝ թրի առջևից, ամրացնում էին երկաթե կամ վահանաձև տախտակ (ջրդրի, կորաբեխ, կաքավ)։
Արորային երկրագործությունը բրիչային բազմադարյան հողամշակությանը հաջորդող նոր, բարձր որակ էր, որի հետագա կատարելագործումը հանգեցրեց գութանի հայտնագործմանը, և որը հանձին նախագութանների («տրի խարոր», «անճար գութան», «կըռը-կոէթան», «ջղլա» և այլն) աստիճանական զարգացում ապրեց նաև Հայաստանում։
---
Գութանի Երգ - Գութաներգ (Խրիմեան Հայրիկ)
--
Բարի լուսո աստղ էրևաց,
Աղոթարան դռներն ի բաց,
Բարով բացվեր լուս աղոթրան,
Սարվածք լծեմ, էրթամ գութան։
--
Գութնի թախում նըմուշ նըմուշ,
Չըկեր վաստակ քյանց էն անուշ.
Աշխարհի շեն մեր գութնին էր,
Գութան չըլներ` աշխարհն ի՞նչ էր։
--
([Ամա- --ուն սարցին] խուրիկ,
Կանեմ ընձի հազար շիրիկ,
Դատենք մեկտեղ` սրտով պիստակ,
Կանչենք Աստուած` անենք վաստակ:)
--
Խոփ քաշ կերթա գետնի տակեն,
Ակոս կանի էրգեն էրգեն,
Քանդի կորթեր, շուռ տա բարդ բարդ
Շընորհ կենե բերքին առատ։
--
Արտ ջրափին առատամ կոկ,
Մաճն ի կայիմ, խոփն ի զոտուկ,
Պայծառ արև մարմանդ սարին,
Աստուած տա` խոփ չառնի քյարին։


== Գրականություն ==
Բդոյան Վ․Հ․, Երկրագործական մշակույթը Հայաստանում, Ե․, 1972։
Հոխդորֆ (Ռիս)

Անվան այլ կիրառումների համար տե՛ս՝ Հոխդորֆ (այլ կիրառումներ)Հոխդորֆ  (գերմ.՝ Hochdorf (Riß)), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 2139 մարդ (ըստ 2010 թվականի դեկտեմբերի 31-ի) ։ Տարածքը կազմում է 23,77 կմ։ Պաշտոնական կոդ՝ 08 4 25 058։


== Ծանոթագրություններ ==


== Արտաքին հղումներ ==
Պաշտոնական էջ
Սուլիկո Շուշանյան

Սուլիկո Շահենի Շուշանյան (25 հունվարի 1953 թ., ՀՍՍՀ Կրասնոսելսկի շրջանի Հին Բաշքենդ գյուղ), ՀՀ տեղական ինքնակառավարման համակարգի գործիչ, Շողակաթ համայնքի ղեկավար։


== Կրթություն ==
1960-1968 թթ. - սովորել է Հին Բաշքենդ գյուղի Մ.Գորկու անվան միջնակարգ դպրոցում։
1968-1972 թթ. - սովորել և ավարտել է Երևանի Ռադիոէլեկտրակապի տեխնիկումը։


== Աշխատանքային գործունեությունը ==
1973-1974 թթ. - ծառայել է Խորհրդային բանակում։
1974-1976 թթ. - աշխատել է Նոր-Հաճնի «Բյուրեղ» ԱՄ-ում, որպես նիստավորող բանվոր։
1976-1979 թթ. - աշխատել է «ՙՀայգորգ» ԱՄ Արծվաշենի ֆաբրիկայում, որպես որակի հսկիչ։
1980-1981 թթ. - Կրասնոսելսկի N23 ՊՏՈւ-ի Արծվաշենի մասնաճյուղի պետ։
1987-1990 թթ. - Կրասնոսելսկի «Ագրոսերվիս» ԱՄ նավթամթերքների բազայի վարիչ։
1991-1994 թթ. - մասնակցել է մարտական գործողություններին։
1990-1992 թթ. - աշխատել է Կրասնոսելսկի շրջանի Արծվաշեն գյուղում որպես տնտեսության ղեկավար։
1992 թ. օգոստոսի 6-ին ռազմական գործողությունների պատճառով տեղափոխվել է Կրասնոսելսկի շրջանի Շորժա գյուղ։
1992-1996 թթ. - «Շուշան և Շահնուր» ՍՊԸ-ի տնօրեն։
1996 թ. ընտրվել, 1999 թ., 2002 թ., 2005 թ., 2008 թ., 2012 թ. վերընտրվել է Շորժայի գյուղապետի պաշտոնում։1998 թվականից Հայաստանի Հանրապետական կուսակցության անդամ է։
Ամուսնացած է, ունի երկու որդի, մեկ դուստր, հինգ թոռնիկ։


== Պարգևներ ==
Անանիա Շիրակացու մեդալ (2008)։


== Ծանոթագրություններ ==
Օբլոգի (գյուղ, Սումիի շրջան)

Օբլոգի (ուկրաիներեն՝ Облоги), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Օբլոգի գյուղում բնակվում էր 33 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Kanal 35 հեռուստաալիք

Kanal 35 հեռուստաալիք (անգլ.՝ Kanal 35” televiziyası), ադրբեջանական շրջանային հեռուստաընկերություն, որը տեղակայված է Ադրբեջանի Հանրապետության կազմում գտնվող Նախիջևանի Ինքնավար Հանրապետության Նախիջևան քաղաքում։


== Պատմություն ==
Kanal 35 հեռուստաալիքը հիմնադրվել է 2004 թվականի հուլիսի 14-ին Ադրբեջանի համազգային առաջնորդ հռչակված Հեյդար Ալիևի իշխանության գալու 35-ամյակի կապակցությամբ։


== Հեռուստատեսային գործունեություն ==
Հեռուստաընկերությունը գործում է Նախիջևանի Ինքնավար Հանրապետության ռադիո-հեռուստատեսային հաղորդումների կենտրոնի ենթակայությամբ։ Վերջին անգամ հեռուստաընկերությունը հեռարձակման թույլտվություն է ստացել 2008 թվականի հուլիսի 1-ին, որը համարվում է անժամկետ, քանի որ Ադրբեջանի նախագահ Իլհամ Ալիևի 2015 թվականի դեկտեմբերի 21-ի հրամանագրով արդեն իսկ տրված բոլոր լիցենզիաները համարվում են անժամկետ։
Հեռուստաալիքն իր հաղորդումների հիմնական նպատակ է սահմանել «հեռուստադիտողի աշխարհահայացքի ընդլայնումն ու գիտական տեղեկացվածությունն է, նրանց ուշադրության հրավիրումը գիտահրատարակչական, ազգային-մշակութային և բարոյական որակներին, ինչպես նաև ռազմահայրենասիրական ոգու բարձրացումը»։


== Ծանոթագրություններ ==
Ջավենո

Ջավենո (իտալերեն՝ Giaveno), կոմունա Իտալիայի Պիեմոնտ մարզի Թուրին գավառում։
Բնակչությունը՝ 15 957 մարդ (2008 թվականի տվյալներով)։ Բնակչության խտությունը՝ 205 մարդ/կմ²։ Տարածքը՝ 71 կմ²։ Փոստային ինդեքս՝ 10050։
Հեռախոսային կոդ՝ 011։
Սուրբ Լավրենտին և Սուրբ Անտերոսը՝ Հռոմի Պապը, հարգվում են որպես կոմունայի հովանավորներ։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 011 9326450
Գլխավոր կայք։ http://www.giaveno.it


== Արտաքին հղումներ ==
Բնակավայրի գլխավոր կայք (իտալ.)
Ազգային  ինստիտուտի վիճակագրություն(իտալ.)
http://www.istat.it/english/ Archived 2009-12-07 at the Wayback Machine.
Կրասնոարմեյսկի (Կագալնիցկի շրջան)

Անվան այլ կիրառումների համար տե՛ս՝ Կրասնոարմեյսկի (այլ կիրառումներ)Կրասնոարմեյսկի (ռուս.՝ Красноармейский), գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում։ Մտնում է Խոմուտովսկի գյուղական համայնքի կազմի մեջ։
Դվորիշչե (գյուղ, Դեմիդովսկի շրջան)

Անվան այլ կիրառումների համար տե՛ս՝ ԴվորիշչեԴվորիշչե (ռուս.՝ Дворище), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիկ-Ուսակ

Բիկ-Ուսակ (ռուս.՝ Бик-Усак, բաշկիրերեն՝ Бейек Уҫаҡ), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դաբիկ

Դաբիկ (արաբ․՝  دابق ‎‎), քաղաք Սիրիայի Արաբական Հանրապետության հյուսիսում՝ Հալեպի մարզում։ Գտնվում է Հալեպից 10 կիլոմետր հյուսիս, իսկ Թուրքիայի սամանից 10 կիլոմետր հարավ հեռավորության վրա։ Հանդիսանում է Ազազի գավառի Ախթարինի շրջանի վարչարարական մաս։ 2004 թվականին Սիրիայում անցկացված մարդահամարի արդյունքերի համաձայն՝ Դաբիկի բնակչությունը կազմել է 3364 մարդ։


== Պատմություն ==
13-րդ դարում Դաբիկ այցելել է արաբ աշխարհագրագետ Յակուտը։ Նա թողել է հետևյալ նկարագրությունը. Ազազ գավառը գտնվում է Հալաբից (Հալեպ) 4 մղոն հեռավորության վրա։ Քաղաքի մերձակայքում կային կանաչ մարգագետիններ, որտեղ Օմայանների զորքերը ճամբար էին դրել, երբ որ ձեռնարկել էին իրենց փառավոր արշավանքը Մամեստիայի դեմ, որը դեռ պետք է շարունակավեր մինչև Կոստանդնուպոլիսի պարիսպները։ Խալիֆ Սուլայման Իբն Աբդ ալ Մալիքը գերեզմանը, ով գլխավորում էր արշավանքը, գտնվում է այստեղ։
2014 թվականի օգոստոսին Իսլամական պետությունը նվաճում է քաղաքը և ոչնչացնում է  Սուլայման Իբն Աբդ ալ Մալիքի գերեզմանը ։ 2016 թվականին օգօոստոսի 16-ին քաղաքի հսկողությունը անցնում է Ազատ սիրիական բանակի հսղկողության ներքո։


== Իսլամական վախճանաբանությունում ==
Իսլամական վախճանաբանությանը համաձայն՝ Դաբիկի շրջակայքը հիշատակվում է որպես իսլամի մալահիմի (այն համապատասխանում է քրիստոնեական Արմագեդոնին) հնարավոր վայր։ Մուհամմադի զինակից Աբու Հուրայրայի հադիսում բերվում են մարգարեյի հետևյալ խոսքերը.

Հադիսների գիտակները և մեկնաբանողները ենթադրում են, որ «հռոմեացիներ» բառը վերաբերվում է քրիստոյաներին։ Հադիսը այնուհետև նկարագրում է  մուսուլմանների հաղթանակը և Կոստանդնուպոլիսի խաղաղ գրավումը, որը ուղորդվելու է թաքբիրի և թասբիխի գոչյուններով և Դադջալի նկատմամբ վերջնական հաղթնակակով։ Հադիսը նաև խոսում է երկրորդ Հիսուս Քրիստոս վերադարձի մասին։


== Ծանոթագրություններ ==
Աստերոիդների ցանկ (29601-29700)

Աստերոիդների ցանկ (29501-29600)  • Աստերոիդների ցանկ  • Աստերոիդների ցանկ (29701-29800)
 Աստերոիդների ցանկ (29501-29600)  • Աստերոիդների ցանկ  • Աստերոիդների ցանկ (29701-29800)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net